****

***Национален конкурс за разказ и есе на историческа тема „Изпитаниe“***

***В ПАМЕТ НА БЪЛГАРСКИЯ ПИСАТЕЛ ЦОНЧО РОДЕВ***

***И НЕГОВАТА СЪПРУГА НАДЕЖДА РОДЕВА***

***ОБЩИНА ПРОВАДИЯ***

***И***

***НАРОДНО ЧИТАЛИЩЕ „АЛ. КОНСТАНТИНОВ 1884” - ПРОВАДИЯ***

***О Б Я В Я В А Т***

***ШЕСТОТО ИЗДАНИЕ***

***НА НАЦИОНАЛЕН КОНКУРС „ЦОНЧО РОДЕВ”***

***ЗА РАЗКАЗ НА ИСТОРИЧЕСКА ТЕМА „ИЗПИТАНИЕ“***

**ПРАВО НА УЧАСТИЕ:** Участието е индивидуално.

**ПЪРВА ВЪЗРАСТОВА ГРУПА**: Ученици от цялата страна от 7-ми до 12-ти клас (за учебната 2022- 2023 г.).

**ВТОРА ВЪЗРАСТОВА ГРУПА:** Млади хора на възраст от 19 до 35 години.

**РЕГЛАМЕНТ:**

**ПЪРВА ВЪЗРАСТОВА ГРУПА** участва с ЕСЕ.

Обемът на текста да бъде не повече от 2 страници А4, записан като документ на Word, шрифт Times New Roman, 12 пункта, редова разредка 1,5.

**ВТОРА ВЪЗРАСТОВА ГРУПА** участва с РАЗКАЗ.

Обемът на текста да бъде не повече от 4 страници А4, записан като документ на Word, шрифт Times New Roman, 12 пункта, редова разредка 1,5.

Произведението да съдържа послание към читателите по проблемите, свързани с темата. Заглавието на разказа или есето не е необходимо да съвпада с дадената тема, но съдържанието му трябва да се съотнася с нея. Подходяща е всяка една случка или събитие, в които родолюбието и духът на един или повече герои, или на целия българския народ, са подложени на изпитание.

Допустимо е учениците (от първата възрастова група) също да участват с разказ.

**ДОПЪЛНИТЕЛНИ УСЛОВИЯ:**

Конкурсът е анонимен. Всеки текст да бъде прикрепен към писмото в отделен файл, несъдържащ информация за автора. Заглавието на файла да съвпада със заглавието на творбата. Всяка творба трябва да е придружена от попълнен, подписан и сканиран Формуляр за участие, съдържащ информация за контакт. Формулярът е приложен като отделна страница в настоящия Регламент;

Всеки участник има право да участва с едно или две произведения. Ако са вече публикувани или наградени, нека в имейла (не във файла, в който е текстът на творбата), декларира този факт. Това се прави, за да се избегне плагиатството или разкриването на анонимността, които са изключително нежелани за организаторите;

Не се допуска участие на текстове, изпращани в предишно издание на този конкурс;

Творби, които не отговарят на условията по този регламент, няма да участват в класирането;

Информираме Ви, че личните данни на участниците в Националния ученически конкурс “Цончо Родев” ще бъдат обработени и използвани единствено за целите, задачите и осъществяването на настоящия конкурс, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни;

Всички права на участниците относно обработката на личните им данни могат да се осъществяват писмено на адреса на конкурса;

Уведомяваме Ви, че снимки или видеозаписи, включващи участници в събитията, свързани с този конкурс, могат да бъдат публикувани с нетърговска цел в електронните и печатните издания;

Творбите за участие в конкурса се приемат до 30 юни 2023 г. само по електронен път на е-mail: nk\_rodev@abv.bg;

Церемонията по награждаването ще се състои в края на септември или началото на октомври 2023 г. в гр. Провадия, комплекс Ламбова къща;

***Тел. за връзка: 0887 794 124 – Антоанета Георгиева***

***051842280 – Силвия Боева-Радева***

**НАГРАДЕН ФОНД:** Осигурен е изцяло от дарения на Цончо Родев, Йоланта Родева и приятели и Дарик Радио (за специалната награда);

**НА ПОБЕДИТЕЛИТЕ ЩЕ БЪДАТ РАЗДАДЕНИ СЛЕДНИТЕ НАГРАДИ:**

**ПЪРВА ВЪЗРАСТОВА ГРУПА:**

Първа награда – 250 лева

Втора награда – 150 лева

Трета награда – 100 лева

**ВТОРА ВЪЗРАСТОВА ГРУПА:**

Първа награда –300 лева

Втора награда – 200 лева

Трета награда – 150 лева

Ще бъде присъдена и една СПЕЦИАЛНА НАГРАДА НА ДАРИК РАДИО в размер на 300 лева на името на родената в Провадия, отишла си без време, талантлива журналистка ЙОВКА ЙОВЧЕВА, приятел и съмишленик на конкурса.

**ЗА ПОВЕЧЕ ПОДРОБНОСТИ:**

**<https://chitalishte-provadia.eu/>**

[**https://www.facebook.com/nkConchoRodev/**](https://www.facebook.com/nkConchoRodev/)